Scandal la o terasă de pe faleza din Mangalia. Mai multi angajați ai Primăriei și Poliției Locale Mangalia au fost implicați într-o acțiune de demolare a unei construcții ilegale.

Patronul, nemulțumit de atitudinea oamenilor legii, i-a îmbrâncit și de acolo a pornit un întreg scandal.

La fața locului au fost chemați imediat reprezentanții Jandarmeriei și Poliției.

Într-un final, construcția ilegală de pe digul din Portul turistic a fost demolată, iar polițistul lovit a depus plângere penală.